यहाँ एक प्रश्न पैदा होता है कि क्या डाक्टर बनने के लिए बच्चे को उँचे और फैन्सी स्कूल में जाना अनिवार्य है? साथ ही मेडिकल कालेजों को फीस के अलावा मोटी रकम अलग से क्यों चाहिए? तथा वह रकम जाती किसके पास है? जब फीस मुँह-माँगी मिल रही है तो यह चढ़ावा क्यों? वास्तव में, ये सब बातें ही एक प्रतिभावान डाक्टर को पैसा बटोरने के लिए मजबूर कर रही हैं। इन मोटे खर्चों के कारण ही आज डाक्टरों से जाने-अनजाने कितने ही पाप हो रहे हैं तथा मजबूर और परेशान रोगियों की बददुआएँ मिल रही हैं।